**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – Protokollēmums Nr.28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Tabula Nr.1). Atbilstoši Informatīvā ziņojuma Tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.Saskaņā ar Protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Vienlaikus Protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot Informatīvā ziņojuma Tabulā Nr.1 noteikto maksimālo finansējuma kopējo apmēru un sadalījumā pa gadiem, nerada vajadzību pēc papildus līdzekļiem turpmākajos gados, un ministrijām jānodrošina minēto nosacījumu izpilde.Kultūras ministrija, ņemot vērā minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu, un šo pasākumu ietvaros 2021. un 2022.gadā paredzēts veikt investīcijas 294 902 *euro* apmērā (tai skaitā 244 902 *euro* 2021.gadā un 50 000 *euro* 2022.gadā) pārbūves darbu veikšanai Staņislava Broka Daugavpils Mūzikas vidusskolas (turpmāk – Skola) ēkā Kandavas ielā 2a, Daugavpilī (nekustamā īpašuma kadastrs numurs 0500 011 1705). Minētais nekustamais īpašums atrodas Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā.Darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” ietvaros tika īstenots projekts Nr.4.2.1.2./18/I/007 „Energoefektivitātes paaugstināšana ēkā Kandavas ielā 2a, Daugavpilī”, kas tika pabeigts 2020.gada nogalē. Minētā projekta ietvaros tika veikti ēkas fasādes atjaunošanas un ārsienu siltināšanas darbi, cokola un pamatu zem grunts līmeņa siltināšana un apdare, jumta siltināšana, jaunu lietus noteku un lietus ūdens savākšanas sistēmas izbūve, stiklotās foajē logu nomaiņa, pagraba siltumizolācijas uzlabošana un hidroizolācijas atjaunošana, siltummezgla un apkures sistēmas modernizācija, karstā ūdens apgādes sistēmas pārbūves darbi. Šo darbu veikšanas laikā tika identificēti arī citi neatliekami veicami būvdarbi, kas ir vitāli nepieciešami ēkas sakārtošanai un kas saistīti ar elektrodrošību un atbilstību sanitārajām normām, bet kuru izmaksas nevarēja tikt attiecinātas uz energoefektivitātes projektu.Tādējādi, lai Skola varētu darboties pilnvērtīgi, droši un mūsdienu prasībām atbilstoši, ir nepieciešama elektroapgādes sistēmas atjaunošana, 1.stāva foajē, zāles vestibila un gaiteņa atjaunošana, kā arī ventilācijas sistēmas pārbūve Skolas ēdināšanas korpusā.Elektroapgādes sistēma minētajās telpās nav mainīta kopš ēkas uzcelšanas un ir kritiskā stāvoklī. Veicot elektroapgādes sistēmas atjaunošanas darbus, ir paredzēta normatīvajiem aktiem atbilstošu ugunsdrošības risinājumu realizācija – dūmu detektoru un divpusēja evakuācijas izejas apgaismojuma ierīkošana, veco koka ugunsdzēsības kastu nomaiņa, telpu apgaismojuma aprīkojuma nomaiņa, durvju nomaiņa (tai skaitā iebūvējot ugunsdrošas durvis, kas aprīkotas ar atbilstošiem evakuācijas rokturiem).Veicot tirgus izpētes un iepirkumus, valsts akciju sabiedrība „Valsts nekustamie īpašumi” ir noskaidrojusi, ka šo neatliekamo darbu veikšanai Skolā 2021. un 2022.gadā kopumā ir nepieciešami 294 902 *euro* apmērā, tai skaitā:1. 44 035 *euro* mehāniskās ventilācijas sistēmas ierīkošanai (2021.gada 24.maijā starp sabiedrību ar ierobežotu atbildību „Certus” un valsts akciju sabiedrību „Valsts nekustamie īpašumi” parakstīts līgums minēto darbu izpildei);
2. 12 000 *euro* mehāniskās ventilācijas sistēmas ierīkošanas būvuzraudzībai (2021.gada 16.jūnijā starp sabiedrību ar ierobežotu atbildību „BaltLine Globe” un valsts akciju sabiedrību „Valsts nekustamie īpašumi” parakstīts līgums par būvuzraudzības veikšanu);
3. 238 867 *euro* Skolas 1.stāva foajē, zāles vestibila un gaiteņa atjaunošanas darbiem un elektroapgādes sistēmas atjaunošanas darbiem (ar valsts akciju sabiedrības „Valsts nekustamie īpašumi” 2021.gada 12.jūlija ziņojumu par cenu aptaujas Nr.VNĪ/2021/CA-236 „Pirmā stāva foajē, zāles vestibila, gaiteņa atjaunošana un elektroapgādes sistēmas atjaunošana Daugavpilī, Kandavas ielā 2A” rezultātu par labākā piedāvājuma iesniedzēju atzīts akciju sabiedrības „Būvuzņēmums Restaurators”).

Ņemot vērā minēto, no valsts budžeta programmas „Līdzekļi neparedzētiem gadījumiem” neatliekamo pārbūves darbu veikšanai Skolā nepieciešamais finansējums ir 294 902 *euro*,tai skaitā 2021.gadā 244 902 *euro* un 2022.gadā50 000 *euro*.2021.gadā nepieciešamais finansējums pārsniedz sākotnējo Skolai 2021.gadā plānoto piešķirtā finansējuma apjomu, kas ir 50 000 *euro*. Tomēr ar minēto pārsniegumu netiks pārsniegts kopējais 2021.gadā kultūrizglītības iestādēm, profesionālās mākslas iestādēm un mantojuma iestādēm piešķirtais finansējums augstas gatavības būvniecības projektu realizācijai, jo atsevišķi Tabulā Nr.1 ietvertie projekti 2021.gadā netiks realizēti sakarā ar to, ka dažādu apstākļu dēļ nav iespējams izpildīt Protokollēmumā Nr.28 noteiktos nosacījumus par iepirkuma procedūras pabeigšanu un iepirkuma līguma noslēgšanu līdz 2021.gada 1.augustam.Īstenojot neatliekamos pārbūves darbus Skolā, tiks nodrošināta ar Covid-19 krīzes seku pārvarēšanu un ekonomikas atlabšanu saistīta augstas gatavības projekta īstenošana 2021.gadā. Neatliekamo pārbūves darbu veikšana Skolā tiks pabeigta līdz 2022.gada 31.decembrim.  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Skola, valsts akciju sabiedrība „Valsts nekustamie īpašumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Skola. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 244 902 |  0 |  0 |  0 |  0 |  0 |
| 2.1. valsts pamatbudžets | 0  | 244 902 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -244 902 |  0 |  0 |  0 |  0 |  0 |
| 3.1. valsts pamatbudžets |  0 | -244 902 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +244 902  |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Skolas 2021.gadā veicamo pārbūves darbu kopējo izmaksu (244 902 *euro* bez PVN) detalizēts sadalījums:1. būvdarbu veikšanas izmaksas – 234 902*euro*;
2. būvuzraudzības izmaksas – 10 000 *euro.*

Kopējais nepieciešamais finansējums Skolas pārbūves darbiem 2021. un 2022.gadā ir 294 902 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus 2021.gadā sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu pārbūves darbu veikšanai Skolā. Finansējums (tajā skaitā būvuzraudzībai paredzētais) tiks izlietots, ievērojot Protokollēmumā Nr.28 noteiktos nosacījumus – budžeta izdevumi tiks izlietoti pamatkapitāla veidošanai, proti, tiks kapitalizēti. Atbilstoši Protokollēmumā Nr.28 lemtajam neatliekamo būvdarbu veikšanai Skolā 2022.gadā nepieciešams finansējums ir 50 000 *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Skola, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. U.Zariņš

Šumeiko 67330282

Juris.Sumeiko@km.gov.lv

Oga 67330284

Inga.Oga@km.gov.lv